Forholdet skjedde på E6 i Råde.

– Mannen så på video mens han kjørte, opplyser politiets operasjonsleder Bjørge Haugen.

Mannen skal ifølge politiet ikke kunnet se noe problematisk ved å kjøre bil og se film samtidig.

– Men kjøringen hans vinglet såpass at han tiltrakk seg oppmerksomheten til en patrulje. Da de kom opp på siden av ham, så de at han så videofilm på mobilen. Han kunne imidlertid ikke forstå hvorfor dette var trafikkfarlig, sier han videre.

Forholdet skal ha skjedd klokken 22 søndag kveld. Mannen kan, i tillegg til beslaget av førerkortet, vente seg en ytterligere reaksjon fra ordensmakten.